Վիկտոր Աբրահամյան (անասնաբույժ)

Վիկտոր Վահանի Աբրահամյան (փետրվարի 3, 1939(1939-02-03), Երևան, Հայկական ԽՍՀ, ԽՍՀՄ), հայ անասնաբույժ։ Անասնաբուժական գիտությունների դոկտոր (2002), պրոֆեսոր (2003)։ Պարույր Սևակի անվան ուսանողական շինարարական ջոկատի հրամանատար (1975-1979)։ «Անասնաբուժական սանիտարական փորձաքննություն» մասնագիտության համակարգող (1995)։


== Կենսագրություն ==
Վիկտոր Աբրահամյանը ծնվել է 1939 թվականի փետրվարի 3-ին, Երևանում։ 1962 թվականին ավարտել է Երևանի անասնաբուծական-անասնաբուժական ինստիտուտը։ 1962-1967 թվականներին եղել է Էջմիածնի շրջանի Լուսագյուղ գյուղի «Դեպի լույս» կոլտնտեսություն ավագ անասնաբույժը։ 1967 թվականին սովորել է Երևանի անասնաբուծական-անասնաբուժական ինստիտուտի ասպիրանտուրայում։ 1970 թվականին աշխատել է Մակաբուծաբանության և անասնաբուժական սանիտարական փորձաքննության ամբիոնում՝ որպես անասնաբույժ, ասիստենտ, դոցենտ։ 1970-1991 թվականներին  դասախոսել է Երևանի անասնաբուծական-անասնաբուժական ինստիտուտում։ 1979 թվականին Մոսկվայում մասնակցել է ֆրանսերենի դասընթացների։ 1980-1984 թվականներին դասախոսել է Գվինեայի ժողովրդահեղափոխական Հանրապետության Մամու քաղաքի անասնաբուժական ֆակուլտետում, 1990-1991 թվականներին եղել է Երևանի անասնաբուծական-անասնաբուժական ինստիտուտի ընդունելության քննությունների պատասխանատու քարտուղար, 1991 թվականին՝ Երևան քաղաքի անասնաբուժական կայանի տնօրեն, գլխավոր անասնաբույժ, 1996-1999 թվականներին՝ Հայկական գյուղատնտեսական ակադեմիայի անասնաբուժական բժշկագիտության ֆակուլտետի դեկան, 2000-2011 թվականներին՝ անասնաբուժական սանիտարիայի, փորձաքննության և զոոհիգիենայի ամբիոնի վարիչ, 2011-2015 թվականներին ՀԱԱՀ Անասնաբուժական սանիտարական փորձաքննության և զոոհիգիենայի ամբիոնի պրոֆեսոր, 2012 թվականին՝ ՀԱԱՀ հիմնադրամի Արհեստակցական կազմակերպության նախագահ։ 2016 թվականին եղել է ՀԱԱՀ Անասնաբուժական սանիտարական փորձաքննության և զոոհիգիենայի ամբիոնի վարիչ։
Աշխատանքները վերաբերում են ոչխարի մսի որակական ցուցանիշների վրա աղեստամոքսային նեմատոդների ազդեցության խնդիրներին։ Հեղինակ է մեկ դասագրքի, գիտական աշխատությունների և մեթոդական աշխատանքների։


== Անդամակցություն ==
«Անասնաբուժական սանիտարական փորձաքննություն» մասնագիտության համակարգող (1995)
«Անասնաբուժական սանիտարական փորձաքննություն» մասնագիտության համակարգող (1995)
FAO կազմակերպության «Սպանդանոցների զարգացման ծրագիր ՀՀ-ում» հանձնաժողովի անդամ (2009)
Կենդանաբանության ինստիտուտի գիտական խորհրդի անդամ (2009)
ՀԱԱՀ Արհեստակցական կազմակերպության նախագահ, ՀԱԱՀ Հոգաբարձուների խորհրդի անդամ (2012)


== Պարգևներ ==
Երկարամյա գիտամանկավարժական և ակտիվ հասարակական գործունեության և ծննդյան 70-ամյակի կապակցությամբ ՀՊԱՀ-ի ոսկե մեդալ (2009)
«Գյուղատնտեսական նվաճումների համար» ՀՀ գուղնախարարության ոսկե մեդալ (2010)


== Երկեր ==
Անասնաբուժական սանիտարական փորձաքննություն։ Մեթոդական ցուցումներ կուրսային աշխատանք կատարելու համար։ Երևան։ ՀՊԱՀ, 2012։
Բուսական ծագման հումքի և մթերքի փորձաքննություն։ Մեթոդական ցուցումներ կուրսային աշխատանք կատարելու համար։  Երևան։ ՀՊԱՀ, 2011։
Թռչնամսի թարմության որոշումը։ Մեթոդական ցուցումներ ինքնուրույն աշխատանքի համար։ Երևան։ ՀՊԱՀ, 2010։
Մեղրի անասնաբուժական սանիտարական փորձաքննություն։ Մեթոդական ցուցումներ ինքնուրույն աշխատանքի համար։ Երևան։ ՀՊԱՀ, 2010։
Մեթոդական ցուցումներ «Անասնաբուժական սանիտարական փորձաքննություն» առարկայից «Երշիկների անասնաբուժական սանիտարական փորձաքննությունը» թեմայով լաբորատոր աշխատանքներ կատարելու համար։ Երևան։ ՀՊԱՀ, 2008։
Մեթոդական ցուցումներ «Անասնաբուժական սանիտարական փորձաքննություն» առարկայից «Մսեղեն տուփավոր պահածոների սանիտարական հետազոտությունը» թեմայով լաբորատոր աշխատանքներ կատարելու վերաբերյալ։ Երևան։ ՀՊԱՀ, 2007։
Գյուղատնտեսական կենդանիների հիմնական տեսակների կերակրում, 2005, տիտղթ. (Ռուս. թարգմ.՝ Վ. Աբրահամյան)
Влияние легочных стронгилят на созревание мяса // Ветеринария, 2003, № 8 : т.л. (В. В. Абрамян)


== Ծանոթագրություններ ==